《送东水师住芥庵》
明代·释古荫

小院虽凉亦祖庭，翠苕行扫石苔青。园垂野果山神供，窗动高吟水鹤听。

村近修篁穿露笋，庵犹一芥聚浮萍。全凭粥饭招龙象，始信名山到处灵。

作者简介：古荫，字覆人。香山（今中山）人。俗姓梁。礼天然老人受具。初领点座，寻迁副寺，勤劳一十八载。以积劳咯血终，世寿五十六。事见清徐作霖、黄蠡《海云禅藻集》卷三。